JohanHeinsen/ENO huggingface dataset:
Aalborg Stiftstidende, 1844-11-11
Om Mordet paa Gaardmand Niels Bækmand i Sortesø beretter "Loll. Falst. Av. Følgende: Det var paa Grund af nogle Yttringer, som Niels Bækmands Tienestekarl Hans Nielsen havde ladet falde ved sine senere Besøg i Nykjøbing paa Falster, at Politiet fattede Mistanke, til ham og lod ham arrestere. Efter omtrent 8 Dages Arrest lykkedes det Fuldmægtig Wilcken forrige Søndag at bringe den Bekjendelse ud af ham, at Niels Bækmands Kone havde dræbt sin Mand ved, medens han sov, at slaae ham med en Hammer i Tindingen, samt at han selv (Karlen, havde været hende behjælpelig med at nedgrave Liget i en Lade. Efter denne Tilstaaelse tog Wilcken endnu samme Dag til Sortes, hvor han i Vidners Overværelse lod Liget opgraves af Laden, hvor det fandtes i meget forraadnet Tilstand, og med et sort Tørklæde fast bundet for Næse og Mund. Niels Bækmands Kone var paa et Besøg paa Møen; men da hun om Aftenen Kl. 11 kom hjem, yttrede hun kun Tilfredshed over at Liget var funden, og bad indstændig om, endnu engang at maatte see sin Mand. Hun fandt sig med megen Rolighed i at blive transporteret til Arresten, men da Wilcken befalede at lægge de sværeste Lænker paa hende, sagde hun, at førend hun vilde have Jern paa, vilde hun hellere bekjende Alt. Hendes Udsagn stemmer i det Væsentlige overeens med Karlens. Hun forklarede, at hun holdt af denne og kunde ikke leve uden ham, at hendes Mand var paa Grund heraf bleven hende utaalelig, og at hun derfor havde besluttet at dræbe ham. Karlen havde ikke taget nogen egentlig Deel i Mordet, og var først kommen Konen til Hjælp, da hun raabte til ham, der stod paa Luur i Døren, at nu var det forbi, nu kunde han komme. Om Manden var død strax af Hammerslagene eller om han endnu levede, da de bare ham ned i Kjælderen, (hvor de foreløbig gjemte Liget den første Nat, er nok ikke ganske afgjort. Dog skal Karlen have forklaret, at da de bare Manden ned i Kjælderen, kom han til sin Bevidsthed, og spurgte: hvorfor gjør J dog dette imod mig?" – hvortil Karlen svarede: "fordi Du har anklaget mig for Uskyldighed. Efter hvad der almindelig fortælles, skal Niels Bækmand og hans Kone tilforn have levet særdeles godt med hinanden, saa at der, som man siger, ikke var et ondt Ord imellem dem. Først efterat Karlen Hans Nielsen for et Par Aar siden kom til at tjene dem, blev dette gode Forhold forstyrret.
Aalborg Stiftstidende, 1844-11-11
J Torsdags blev Folkehøiskolen i Rødding høitidelig indviet, hvortil et stort Antal Bønder havde indfundet sig.
Aalborg Stiftstidende, 1844-11-11
Elevernes Antal er nu steget til 2 (Dv.)
Aalborg Stiftstidende, 1844-11-11
Den 7de ds. er Cand. pharm. E. Holm meddeelt Bevilling til at nedsætte sig som Apotheker i Kjøbstaden, Nyborg.
Aalborg Stiftstidende, 1844-11-11
J Brønsmark, Slaglille Biernede Pastorat ved Sorø, har en ung Parcellists Kone, i et Anfald af Vanvid, qvalt sit spæde Barn og dernæst hængt sig selv paa Loftet. Et ældre Barn, som hun ogsaa havde villet ombringe, undflyede. Ringsted Postgaard, der forrenter over 50,000 Rbd., er kjøbt af Forvalter Friis for 34,000 Rbd.
Aalborg Stiftstidende, 1844-11-11
Consul Hansen, forhen Kjøbmand i Aalborg og Eier af Meilgaard, har solgt sin skjønne Eiendom Aldershvileved Kbhvn., man siger: for 56,000 Rbd., til Propr. Smith, Eier af Valdemarskilde ved Slagelse, hvilken Eiendom nu er tilfals. (Ah. Av.)
Aalborg Stiftstidende, 1844-11-11
Aalborg, den 11te November. Det Pricelske Selskab, hvis Reise hertil var bleven forsinket, kan nu bestemt ventes hertil, muligt allerede idag.
Aalborg Stiftstidende, 1844-11-11
Gaarden Nr. 393 paa Algaden med Theater er solgt af Bogbinder Kjærgaard i Gothenborg til Steenhugger Kjærgaard og Madam Jda Kjærgaard her i Byen for 4000 Rbdlr.
Aalborg Stiftstidende, 1844-11-11
Handels- og Skibsefterretninger. Fra Nyord ved Stege hedder det: J den orcanagtige østlige Storm den 3die de drev 4 Fartøier, som laae tilankers i Bøgestrømmen, iland, men have ikke taget nogen Skade, hvorimod det vil have store Vanskeligheder at faae dem ud igjen. Præstøfjord er ligeledes strandet 4 Fartøier, 2 svenske, en Slup og en Galease, en norsk Slup og en dansk Slup.
Aalborg Stiftstidende, 1844-11-11
Foruden disse Fartøier ere 3de, som havde mistet deres Ankere og Touge, blevne bjergede og bragte i Havn.
Aalborg Stiftstidende, 1844-11-11
Jndtil den 1ste de, ere clarerede ved Øresund 16,069 Skibe. Antallet af de clarerede Skibe vil altsaa formodentlig overstige det største Antal, som nogensinde har clareret Øresundstold.
Aalborg Stiftstidende, 1844-11-11
Priserne paa Markedet i Odense den 6te de vare: Smør 11 a 11 1/2 Rbd. pr. Fjerd., 17 a 18 Mk. pr. Halv otting; Boghvedegryn 7 Mk.; Byggryn 4 Mk. a 4 Mk. 8 s. pr. Skp.; slagtede Gjæs 8 a 9 Mk. pr. Stk.; Humle, 6 Rbd.; fersk Flesk 11 Mk. pr. Lpd.; gode magre Heste 80 a 100 Rbd.; unge Løde=Køer 25 a 30 Rbd.; gl. do. 20 a 25 Rbd.; Slagte Koer 20 a 30 Rbd.; 2 Aars Qvier 12 a 15 Rbd.; gl. magre Køer 8 a 12 Rbd. (O. Th. Av.)Læs, den 6te November. Natten til den 4de de indstrandede Briggen Fem Søstre", Capit. Chr. Olsen, NO. her under Øen, paa Reise fra sit Hjemsted Arendal til Aarhuus, ladet med Brædder og andet Tømmer. Skibet er forliist, men Jnventarium og Ladning vil blive bjerget. Ovenmeldte Nat adskildtes Vraget af den den 30te September forliste Brig Henry, Capt. Adams, efter at der fra Samme var bjerget circa 150 Tylter hele Planker og 195 kappede ditto, og haabes der endnu at bjerges en Deel af den øvrige Last, som under Kysten er inddreven, maaskee endog 100 Tylter. – Fra Briggen "Nancy", Capitain Doubleday, er og betydeligt bjerget af Plankerne, og det Øvriges Bjergning er stillet i Bero, da Samme ei lønnede sig.
Aalborg Stiftstidende, 1844-11-11
Kbhvns Børscours, d. 8de Nov. Hamb. f. S. 1993. Sp. 200. N. Spdlr. - a - Rd. Sv. Sdl. - a - Rbs. 4 pCt. kgl. Obl. 102 a 102 Rd. Nation. Obl. af 1820 Rd. r. S. Rigsbank Obl. af 1818. - Rbd. r. S. Bankactier – af 133 1/2 Rbd. r. S.
Aalborg Stiftstidende, 1844-11-11
Hamborg Børscours, den 8de Novbr. Bordeaur190. Petersborg 34. London k. S. 13 Mk. 9 1/2. Madrid 45 1/8. Lissabon 498. Amsterdam k. S. 35. 75. Spec. 1 1/2 bedre. Louis, & Frederiksd'orer 11 Mk. 2 1/4 s.
Aalborg Stiftstidende, 1844-11-11
Aggercanals Skibsliste. Jndk. D. 1ste Nov.: O. Tellefsen f. Grimstad og S. Bentsen f. Mand. t. Lemvig m. Træl. – Den 4de de er Sluppen "Tordenskjold, drevet iland et Stykke sønden for Canalen og staaer fuld af Vand. Hvorvidt der kan være Haab om at faae den ud, vil beroe paa Vind og Veirlig og om den kan holde heel saalænge.
Aalborg Stiftstidende, 1844-11-11
Reisende. Ankomne. Med Pakkeposten igaar, fra Rynders, Propr. Rosborg. – Afreiste. Med Ditto i Løverdags: til Aarhuus: Dhrr. Lieffmann og Green, til Randers. Hr. Lorenzen; til Hobro. Hr. Levinsen. Med Dagvognen igaar, til Aarhuus: Hr. Schrøder, Landmaaler, Oxholm, Cand. Eibe og Cand. pharm. Bøggild; til Randers: Propr. Grønwaldt, Strømpevæver Pampari og Vævermester Frederiksen; til Hobro, Handelscommis Herskind.
Aalborg Stiftstidende, 1844-11-11
Døde. Postcontrolleur Jacob Frederik Tillge, 52 A.; Secretair ved Hs. Majestæts Haandbibliothek Meidells Kone, Louise Hansine Caroline Marie, f. Meisler; Louise Billeskou; Enke eft. Materialforvalter Jensen, Marie, f. Ravnkilde; Jens Theodor Bendahl, 24 A.; Tobaksfabriqueur Peter Almegaard, 47 A.; Emilie Francisca Breuning; Alle i Kjøbenhavn. Skibsfører Jørgen Sørensen (af Kjøbenhavn), druknede i Holbeks Fjord.
Aalborg Stiftstidende, 1844-11-11
Bekjendtgjørelser. At Stervboet efter Glarmester Johannes Lyngholm, er sluttet, bekjendtgjøres herved. Skifteretten i Aalborg, den 9de November 1844. Heiberg. Wølfferdt. Mørch.
Aalborg Stiftstidende, 1844-11-11
At Stervboet efter Beendreier Bartholdmæns Schou, idag er sluttet, bekjendtgjøres herved. Skifteretten i Aalborg, den 9de November 1844. Heiberg. Wølfferdt, Morch.
Aalborg Stiftstidende, 1844-11-11
En Violinbue er tabt. Hr. Kjøbmand Bomholdt betaler en Douceur deraf til Finderen. Aalborg Skipper L. C. Petersen afseiler til Kjøbenhavn sidst i Ugen og medtager Fragtgods og Passagerer. Fartøiet ligger ved Toldbodbryggen.
Aalborg Stiftstidende, 1844-11-11
Capitain C. Erichsen, med Sluppen Fredrik & Marie, afgaaer i næste Uge til Helsingør og Kjøbenhavn og medtager Passagerer og Fragtgods. Uldne Kaabe- og Kjoletøier. ere i nye Varer hjemkomne til forskjellige billige Priser hos Jacob Philipson.
Aalborg Stiftstidende, 1844-11-11
2 nye smukke solide stolede Brædevogne staae tilsalg hos Karetmager Lassen i Jomfruannegade i Aalborg. Et Fortepiano ønskes tilleie.
Aalborg Stiftstidende, 1844-11-11
Klokkerholm Vandmølle i Vendsyssel, beliggende omtrent 3 Mile nordostlig fra Aalborg, ikke langt fra Landeveien imellem denne Kjøbstad og Sæby, kan erholdes tilkjøbs. J Møllen er en Meelqværn og en Skalqværn, som for 2 Aar siden aldeles af Nyt er indsat og dens Jordtillæg er circa 46 Tdr. Agerland geometrisk Maal foruden endeel Eng, Kjær og Hede samt Skudtørvjord. Noget over Halvdelen af Kjøbesummen kan blive indestaaende i Eiendommen efter Overeenskomst med Kjøberen. Det Nærmere aftales med undertegnede Eier, og det bemærkes at en Gaard med henved 50 Tdr. Agerland, foruden Eng og Overdrev, hvilken ligeledes fortiden kan kjøbes, ligger tæt ved Møllen og formedelst Jordernes Sammengrændsning egner sig fortrinlig til at drives i Forening med Møllens Jorder. Hjørring, den 8de November 1844. Bergh.
Aalborg Stiftstidende, 1844-11-11
Arvingerne i Boet efter Huusmand Christen Madsens afgangne Hustru, Sophie Frederikke Jørgensdatter eller Wilhelmsen af Semb By, Hvidberg, Sogn paa Thyholm i Refs Herred, Thisted Amt, indkaldes herved, i Henhold til Forordningen af 5te Juli 1822, med Aar og Dags Varsel, at legitimere deres Arveret for undertegnede Skifteforvalter, idet bemærkes, at, efter hvad der er opgivet under Skiftet, er den Afdøde født paa Fødselstiftelsen Kjøbenhavn i Aaret 1816, og Forældrene, indrulleret Matros Hans Jørgen Wilhelmsen og Hustru Birgithe Kathrine Wilhelmsen, født Magens. Hassing-Refs Herreders Contoir paa Teglgaarden, den 25de October 1844. Claudi.
Aalborg Stiftstidende, 1844-11-11
Ved Proclama, af Dags Dato, som snarest muligt vil blive læst inden vedkommende Under- og Overret, ere samtlige Creditorer i Stervboet efter Enken Karen Andersdatter og forhen afgangne Mand, Smed og Huusmand Poul Christian Jensen af Boddum By og Sogn, Refs Herred, Thisted Amt, indkaldte med 12 Ugers Varsel at anmelde og beviisliggjøre deres Krav for undertegnede Skifteforvalter, hvilket herved endvidere bekjendtgjøres. Herredsfogedcontoiret paa Teglgaarden, den 25de October 1844. Claudi.
Aalborg Stiftstidende, 1844-11-11
Proclama. Ifølge Kongelig allernaadigst Bevilling saaledes lydende: Vi Christian den Ottende, af Guds Naade Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Lauenborg og Oldenborg, Gjøre vitterligt: At Vi, efter Os Elskelige Vor Cancelliraad, Borgermester Axel Møller Mørch, Cancelliraad, Byfoged og 1ste Raadmand Frederik Christian Wølfferdt og Bye og Raadstuskriver samt anden Raad. mand Johan Christian Heiberg, deres herom allerunderdanigst gjorte Ansøgning og Begjæring, allernaadigst have bevilget og tilladt, saa og hermed bevilge og tillade, at de som Skifteforvaltere i Kjøbmand Christian Ferdinand Heckshers Fallitbo ved Proclama sub poena præclusi et perpetui silentii med Aar og Dags Varsel, i den Berlingske politiske og Avertissements-Tidende, den Altonaiske Mercur samt Aalborg Stiftstidende og AdresseAvis 3 Gange efter hinanden maa indkalde alle dem, som formene sig at have noget at fordre i bemeldte Bo, med deres Paastand at fremkomme, og saadant deres havende Krav, inden foreskrevne Tids Forløb, for fornævnte Skifteforvaltere at anmelde og beviisliggjøre, dog Umyndiges Tiltale i Fremtiden efter Forordningen af 20de Februar 1717 forbeholden, og skal saadan Jndkaldelse i Aviserne ansees og være ligesaa gyldig, som om den var skeet ved Proclama efter Loven; dog skal denne Vor allernaadigste Bevilling Ord til andet indrykkes i fornævnte offentlige Tidender, samt læses for vedkommende Værneting, samt ved den Overret, hvorunder samme henhører. Hvorefter de Vedkommende sig allerunderdanigst have at rette, og for Skade at tage vare. Givet i Vor Kongelige Residents=Stad Kjøbenhavn, den 1ste November 1844. Under Vort Kongelige Segl. (L. S.) Efter Hans Kongelige Majestæts allernaadigste Befaling. Holm. Bentzen. Lange. Bevilling for Skifteretten i Aalborg til ved Proclama i Aviserne, at indkalde Creditorerne i Kjøbmand Christian Ferdinand Hecksters Fallitbo. indkaldes herved sub poena præclusi et perpetui silentii, med Aar og Dags Varsel, Alle og Enhver, som maatte formene sig, at have nogen Fordring i bemeldte Kjøbmand Christian Ferdinand Heckshers Fallitbo, med deres Paastand at fremkomme og saadan deres havende Krav inden foreskrevne Tid at anmelde og beviisliggjøre for undertegnede Skifteforvaltere. Skifteretten i Aalborg, den 9de November 1844. Mørch. Wølfferdt. Heiberg.
Aalborg Stiftstidende, 1844-11-11
Efter Vedkommendes Begjæring bliver, Tirsdagen den 12te November næstkommende, Formiddag Kl. 10, afholdt offentlig Auction i Søndertranders Kro over endeel Effecter, hvoriblandt: flere Hundrede Kornsække, Sengeklæder, Dynevaar (Alt ubetydeligt brugt), en stor Deel Kar af forskjellige Slags, Ankere, Halv- og Heel-Tønder, og et stort Sviin (det i Sommer i Dyrehaugen foreviste) med videre. Hvilket herved til Lysthavendes Efterretning bekjendtgjøres. Ribe, den 31te October 1844. Lynge. J Hr. Rees Fraværelse redigeret af J. Chr. Borch.
Aalborg Stiftstidende, 1844-11-12
Aalborg Stiftstidende, og Adresse-Avis. No 229. Aar 1844. Tirsdagen den 12te November.
Aalborg Stiftstidende, 1844-11-12
Denne Avis, som udgives af Jens Chr. Borch & Julie Røe og redigeres af Bernhard Roe, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1844-11-12
Udlandet. Antallet af de Officerer, der ved Decretet af 3die Sept. fik Afsked af græsk Tjeneste som Fremmede, udgjorde 82, Af disse vare 71 Tydskere og 11 af andre Nationer. De vare i Generalintendant, 2 Oberster, 3 Oberstlieutenanter (iblandt hvilke den nuværende danske Oberstlieutenant Fabricius), 2 Majorer, 9 Ritmestere og Capitainer, 12 Premierlieutenanter, 20 Lieutenanter, 1 Fændrik, 4 Overlæger, 3 Bataillons-Læger, 3 Underlæger, 5 Regimentsqvarteermestere, 2 Bataillons=Qvarteermestere, 3 Auditeurer, 3 Over Apothekere, 4 Militair=Apothekere. – General Grivas har da faaet en smuk, massiv Sølvkrone af Athenens Borgere. Paa Kronen staae de Ord: "Athenens Borgere tilbyde den fædrelandsksindede Græker Theodor Grivas denne Krone for hans Dyder. Under denne Jndskrift staae Ordene: Athen, den 24de September 1844, men tilhøire Avarikon" (Navnet paa den Landsby, han befæstede, da han indtog en defensiv Stilling mod det Maurokordatosske Ministeriums Forfølgelse) og tilvenstre Alexandrien" (hvor han opholdt sig i Landflygtighed).
Aalborg Stiftstidende, 1844-11-12
En regelmæssig Paketfart er nu bragt istand imellem Peru og Landtungen Panama. De, der have bragt den i Gang, ere den franske Charge d'Affaires i Bolivig, Marescheau og en i Callao bosat Franskmand, ved Navn Boulanger. Tre Seilskibe skulle besørge den regelmæssige Postjeneste, og man haaber, at mange Passagerer og meget Gods vil benytte denne Leilighed, da Reisen mellem Europa og Lima af denne Vei kan gjøres i 60 til 70 Dage, medens man bruger den dobbelte Tid til at gaae om Cap Horn.
Aalborg Stiftstidende, 1844-11-12
Dagspostens Efterretninger. J Paris fortaltes der den 4de ds., at Regjeringen havde faaet Efterretning om General Prims Henrettelse. Messager offentliggjorde ingen Efterretninger den foregaaende Dag, skjøndt Regjeringen maa have erholdt Depescher. Constitutioner mener, at Regjeringens Taushed er saameget meer uforklarlig, som de modtagne Depescher alle indeholde Efterretninger, der ere gunstige for Ministeriet. De Spaniere i Paris, der ere Fjender af det nuværende Ministerium, synes at gjøre Regning paa en stor Bevægelse, der skal styrte de Moderate, i Begyndelsen af November. –
Aalborg Stiftstidende, 1844-11-12
Den engelske Regjering har tilbudt at ville give en Erstatning for det af Gibraltars Batterier i Sænk skudte Krigsskib Rayo. Derimod gjør den temmelig alvorligt Fordring paa Generalgouverneurens Afsættelse i Havanna og paa nøie Overholdelse af den imellem England og Spanien 1834 sluttede Tractat om Slavehandelens Afskaffelse.
Aalborg Stiftstidende, 1844-11-12
Den 17de, 18de og 19de Juli seiredes i Monteviden Constitutionens Aarsdag. Den 18de fandt en stor Revue Sted, hvorved det viste sig, at det hele under Vaaben værende Mandskab beløb sig til 7537. Den franske Legion, tæller 2100, den italienske 500 Mand. J de 17 Maaneder, Beleiringen har varet, angives de Beleiredes Tab til 1500 Mand, saavel Døde som Saarede, blandt hvilke vare 150 Officerer og Underofficerer.
Aalborg Stiftstidende, 1844-11-12
En fransk Krigskutter er ankommen til Portsmouth, med Foræringer i Anledning af Kongens Reise. Til Dronningen er der et kostbart Porcellain-Service.
Aalborg Stiftstidende, 1844-11-12
Ifølge de nyeste Beretninger fra Petersborg var Keiserindens Sundhedstilstand fremdeles meget lidende og hendes Brystonde værre end nogensinde for. Rygtet og Storfyrstinde Olgas Formæling med Prindsen af Cambringe fornyedes; den eneste Hindring, som endnu stod i Veien derfor, var den, at Keiser Nicolaus vilde have, at hans Svigersøn skulde tage Opholdsted i Petersborg, hvilket det engelske Cabinet dog ikke vilde indrømme. Ludvig Philip skal vel, under sit Ophold i England, have søgt at forhindre dette Giftermaal, men heri intet Gehør have fundet hos Dronning Victoria.
Aalborg Stiftstidende, 1844-11-12
J Rio Janeiro skal den 16de Juni d. A. imellem den brasilianske Regjering og et fransk Handelshuus være bleven afsluttet en Tractat, hvorefter Handelshuset forpligter sig til i Rio Janeiro at levere 600 - ikke Negere – men europæiske Jordarbeidere a 345 Fr. pr. Stk. Disse 345 Fr. ere Transportomkostninger, som Kjøberen betaler og som Colonisterne igjen maa afdrage med Arbeide. Det er en udtrykkelig Bestemmelse i Contracten, at der ingen Englændere maa være iblandt disse Colonister, der af Kjøberen igjen kunne sælges og overdrages til Andre, saalænge indtil Forskudet er aldeles afdraget.
Aalborg Stiftstidende, 1844-11-12
Ved Dampskibet "Rigas Ankomst den 22de October fra Petersborg til Bolderaa udbrød der ombord i samme Jldløs, der, uagtet alle Anstrængelser for at slukke den, og da det heller ikke vilde lykkes at sænke Skibet, havde til Følge, at det, efterat være af et andet Dampskib bugseret bort fra de øvrige Fartøier, afbrændte lige til Vandgangen. Jlden, der udbrød Kl. 5 om Aftenen i Kulforraadet, skal være bleven taget vaadt ombord i Petersborg, sluktes først henimod Morgenstunden, og det skal have været et sandt Pragtskue at see den brændende Kolos paa den mærke Vandflade. 30 Fade Talg og nogle Fade Olie og Terpentin bidroge heller ikke lidet til at forøge Branden. Forresten var der dog bleven reddet over 100 smaa Colli diverse Varer af den, tildeels assurerede, kostbare Ladning.
Aalborg Stiftstidende, 1844-11-12
J Nework, hvor man, for at forhindre Levendebegravelse, har truffet den Foranstaltning, at Liigkisterne i 8 Dage for selve Begravelsen blive hensatte saaledes overJorden, at der er en Aabning i Nærheden af Hovedet og at der fra Hænder og Fødder gaae Snorer til en Klokke, som ved den mindste Bevægelse giver Lyd fra sig - har man gjort den Erfaring, at af 1200 saaledes ovenfor Jorden hensatte Liig have de 6 været Skindøde: altsaa 1 af hvert 200. Skulde denne Erfaring ikke tale for Nødvendigheden af Liighuse?
Aalborg Stiftstidende, 1844-11-12
Den 4de Octbr. blev i Wiesbaden gjort Forsøg med den electromagnetiske Telegraph. Til at erholde et trykt Svar paa et derfra til Cassel gjort Spørgsmaal behøvedes i det Høieste een Minut. Ligesaa hurtigt vil man kunne komme til at staae i Correspondence med Frankrig, saasnart blot en simpel Kobbertraad bliver spændt langs Taunus-Jernbanen. En ny Triumph for den menneskelige Aand!
Aalborg Stiftstidende, 1844-11-12
Paa Messen i Rischney Nowgorod befandt sig 39,00 Kister Thee og 60,000 Pud Kobber. Forraadet af Bomuld, var ligesom ifjor. Der var ikke meget versisk Silke, man siger, at England havde opkjøbt den. Theen solgtes meget hurtigt, om end til lave Priser; Handelen gik i det Hele levende, især solgtes der meget Klæde til China. Hvad man længe frygtede for synes nu at indtræffe.
Aalborg Stiftstidende, 1844-11-12
Flere belgiske Manufacturister drage over Grændsen med deres Vævere og Capitaler, og opsætte deres Møller i Frankrig. En Fabrikant fra Roulers har givet Exemplet, han etablerede sig i Fransk-Werwick og skal have trukket henved 400 af de dueligste belgiske Vævere med sig. Andre fra andre Byer have fulgt ham. Det er det strenge franske Toldvæsen, der er Skyld i denne for Belgien skadelige Overflytning.
Aalborg Stiftstidende, 1844-11-12
En Søn af den berømte tydske Componist, Carl Maria Weber, har i denne Tid bragt Faderens Liig fra London, til Dresden. Ved Ankomsten til Hamborg med Dampskibet John Bulle begav et stort Antal Musici og Dilletanter, omtrent 300 i Tallet, sig ombord og nedlagde en af dem bekostet Sølvkrands paa Kisten, samt udførte derved en Palmemelodie og den beethovenske Sørgemarsch.
Aalborg Stiftstidende, 1844-11-12
Den 22de Octbr., om Aftenen Kl. 5, ankom det første Jernbanetog fra Gräz til Wien. Det havde forladt Grätz Kl. 8 om Morgenen, altsaa, med Jndbegreb af den ved Overgangen over Sommering, nødvendige Forsinkelse, tilbagelagt hele Strækningen, 27 1/2 tydske Miil, i 9 Timer. (Den gratzer Bane er en Deel af den paatænkte Jernbane imellem Wien, og Triest.)¬
Aalborg Stiftstidende, 1844-11-12
J Banken i London er opdaget en meget farlig Forfalskning af saa skuffende eftergjorte 100 Pd. Noter, at man vanskeligt skal kunne kjende dem fra de ægte, især da ogsaa Papiret specielt er gjort dertil og har alle det ægte Papiirs Vandmærker. I Belgien og Frankrig skal allerede være udgivet en stor Deel af dem.
Aalborg Stiftstidende, 1844-11-12
Ogsaa i flere Dele af England og Jrland har man fra 1ste til 3die de, været hjemsøgt af orkanagtige Storme, der have anrettet en ikke ubetydelig Skade. Et imellem Dublin og Liverpool farende Dampskib skal derved være gaaet under med Mand og Muus.
Aalborg Stiftstidende, 1844-11-12
Alexander Dumas er engageret af la Presse med aarlig Gage af 80,000 Fr.; men maa, ifølge sin Contract, fra 1ste Januar af heller ikke meere skrive for noget Blad, eller nogen Forlægger.
Aalborg Stiftstidende, 1844-11-12
General Montholon har benyttet sit lange Fangenskab paa Slottet ham til at ordne sine fra St. Helen medbragte Documenter, der ville udkomme i 6 Bind.
Aalborg Stiftstidende, 1844-11-12
Kong Ludvig Philip skal have foræret den tyrkiske Sultans, Abdul-Medschids nu 4 Aar gamle Datter, Raime, en Dukke, som har kostet 10,000 Fr. Da Mehemed Ali nylig med sit Jerndampskib foer opad Nilen, kunde en Barke dreven af Vinden og ved en anden Barke forhindret fra tide at komme tilside, ikke undgaae Damperens knusende Kraft, men blev af denne brudt midt over saa at begge Stumperne øieblikkelig sank, og afde ombord værende 45 Menneskeer reddedes ikke et eneste. Mehemed Ali foer imidlertid roligt videre, og lod ei engang en Baad udsætte til de Ulykkeliges Redning. Uden engang at værdige dem et Blik, dampede han videre op ad Nilen.